NACRT ključnih elemenata Poziva na dostavu projektnih prijedloga

ITU – Razvoj društvene i sportske infrastrukture UP Vukovar

otvoreni postupak

u modalitetu trajnog Poziva

Sadržaj

[OPĆE INFORMACIJE (predmet, svrha i pokazatelji Poziva) 3](#_Toc185927177)

[1 Financijska alokacija, indikativni iznosi i intenziteti bespovratnih sredstava 6](#_Toc185927178)

[2. Razdoblje provedbe projekta 6](#_Toc185927179)

[3. Prihvatljivost prijavitelja 7](#_Toc185927180)

[4. Kriteriji za isključenje prijavitelja 7](#_Toc185927181)

[5. Broj projektnih prijedloga po prijavitelju 10](#_Toc185927182)

[6. Prihvatljivost projekta 10](#_Toc185927183)

[7. Prihvatljive projektne aktivnosti 12](#_Toc185927184)

[8. Horizontalna načela 13](#_Toc185927185)

[9. Popis prihvatljivih i neprihvatljivih troškova 14](#_Toc185927186)

[9.1. Prihvatljivi troškovi 15](#_Toc185927187)

[9.2. Neprihvatljivi troškovi 15](#_Toc185927188)

[10. Popis popratne dokumentacije koja će se zahtijevati od Prijavitelja 16](#_Toc185927189)

[11. Rok za predaju projektnog prijedloga 17](#_Toc185927190)

[12. Kriteriji odabira 17](#_Toc185927191)

# OPĆE INFORMACIJE (predmet, svrha i pokazatelji Poziva)

**Predmet Poziva:** ulaganje u integriranu **višenamjensku infrastrukturu** na području UP Vukovar.

**Svrha Poziva:** ulaganja u društvene domove i sportske objekte značajne za uključiv gospodarski i društveni razvoj kroz socijalno uključivanje, sportske aktivnosti, obrazovanje i proširenje turističke ponude Urbanog područja Vukovar.

**Pokazatelji:**

Za potrebe praćenja postignuća, prijavitelj je obvezan na razini projektnog prijedloga navesti konkretne vrijednosti pokazatelja koje će ostvariti svojim projektom (obvezan je doprinos barem jednom pokazatelju ostvarenja i rezultata). Radi se o sljedećim pokazateljima ostvarenja i rezultata:

|  |  |  |  |
| --- | --- | --- | --- |
| **Pokazatelj ostvarenja** | **Mjerna jedinica** | **Učestalost izvještavanja** | **Opis i izvor provjere ostvarenja postignuća** |
| **RSO5.1.1** - Stvoreni ili obnovljeni prostor u urbanim područjima | kvadratni metri | po završetku provedbe projekta | **Opis:** Stvoreni ili obnovljeni prostori (objekti i javne površine u vlasništvu općina, gradova, područne (regionalne) samouprave, Republike Hrvatske ili pravnih osoba kojima je osnivač jedinica lokalne/područne (regionalne) samouprave ili Republika Hrvatska) na kojima će biti izgrađena nova ili će se obnoviti postojeća infrastruktura (zelena infrastruktura, *brownfield* lokacije, **višenamjenska infrastruktura**, javne površine i prostori), a predstavljaju vrijedan prostorni resurs unutar urbanog područja gdje se provodi ITU mehanizam koji se može prenamijeniti i urediti za potrebe stanovništva ili ekonomski isplative investicije.  Pokazatelj mjeri ukupnu korisnu površinu zgrade prema čl. 3. Zakona o gradnji i površinu zemljišta koje je predmet obnove (ovisno o tome što je primjenjivo).  O ostvarenju pokazatelja izvještava se jednokratno po isteku razdoblja provedbe projekta (u završnom izvješću o provedbi).  Početna vrijednost je 0.  **Izvori provjere:** pravomoćna uporabna dozvola i/ili dokument kojim je moguće utvrditi površinu infrastrukture koja je predmet ulaganja (npr. izjava izvođača o izvedenim radovima, geodetski snimak izvedenog stanja te završno izvješće nadzornog inženjera ukoliko je primjenjivo, izjava vlasnika infrastrukture iz koje je vidljiv opis lokacije i površina infrastrukture koja je opremljena i te dokaz o preuzimanju i instalaciji opreme.) |
| **RCO77** - Broj kulturnih i turističkih lokacija za koje je primljena potpora | kulturne i turističke lokacije | po završetku provedbe projekta | **Opis:** Pokazateljem se mjeri broj ulaganja (projekata) u obnovu javne kulturno - turističke infrastrukture (uključujući i sportsku infrastrukturu koja doprinosi podršci razvoju resursa javnog turizma).  Početna vrijednost je 0.  O ostvarenju pokazatelja izvještava se jednokratno po isteku razdoblja provedbe projekta (u završnom izvješću o provedbi).  **Izvori provjere:** pravomoćna uporabna dozvola |
| **Pokazatelji rezultata** | **Mjerna jedinica** | **Učestalost izvještavanja** | **Opis i izvor provjere ostvarenja postignuća** |
| **RSR5.1.2** – Obnovljeno i uređeno zemljište u urbanim područjima | kvadratni metri | po završetku provedbe projekta | **Opis:** Površina obnovljenog ili uređenog zemljišta u urbanim područjima koja je podržana projektom i koja će se upotrebljavati za ponovnu izgradnju i upotrebu područja (kao što su zelene površine, socijalno stanovanje, gospodarske, kulturne, sportske ili društvene aktivnosti i dr. svrhe).  Pokazatelj mjeri ukupnu površinu zemljišta koje je predmet obnove i uređenja.  Početna vrijednost je 0.  **Izvori provjere:** pravomoćna uporabna dozvola te dokument kojim je moguće utvrditi površinu infrastrukture koja je predmet ulaganja (npr. izjava izvođača o izvedenim radovima, geodetski snimak izvedenog stanja te završno izvješće nadzornog inženjera ukoliko je primjenjivo i sl.) |
| **RCR77** - Posjetitelji kulturnih i turističkih lokacija za koje je primljena potpora | posjetitelji/  godišnje | jednokratno (po isteku jedne godine nakon izvršenja završnog plaćanja) | **Opis:** Pokazatelj se odnosi na broj posjetitelja ili korisnika lokaliteta, odnosno obnovljene javne kulturno-turističke infrastrukture koja je predmet projekta (uključujući i sportsku infrastrukturu koja doprinosi podršci razvoju resursa javnog turizma).  Početna vrijednost je 0.  Ciljna vrijednost odnosi se na procijenjeni ukupni broj osoba koje su posjetile ili su korisnici podržane javne kulturno - turističke infrastrukture u razdoblju od jedne godine nakon izvršenja završnog plaćanja.  Ostvarena vrijednost pokazatelja mora biti utemeljena na službenim podacima (sustav evidencije posjeta/brojač).  **Izvori provjere:** Izvješće nakon provedbe projekta (1 godina nakon izvršenja završnog plaćanja) te odgovarajući dokazi o ostvarenoj vrijednosti pokazatelja sukladno navedenom u tekstu iznad (sustav evidencije posjeta/brojač). |

U slučaju neostvarenja pokazatelja navedenih u Ugovoru, nadležno tijelo ima pravo od Korisnika zatražiti izvršenje povrata dijela isplaćenih sredstava razmjerno neostvarenom udjelu pokazatelja.

# Financijska alokacija, indikativni iznosi i intenziteti bespovratnih sredstava

Ukupno raspoloživa bespovratna sredstva Poziva: **4.320.000,00 EUR**

Najviši, odnosno najniži iznos bespovratnih sredstava koji se može dodijeliti u okviru Poziva:

* najviši iznos: 1.080.000,00 EUR
* najniži iznos: 500.000,00 EUR.

Najviši mogući udio bespovratnih sredstava je **85% od ukupnog iznosa prihvatljivih troškova projekta.**

Sufinanciranje projekta od strane Prijavitelja u sklopu ovog Poziva je obvezno. Prijavitelj se obvezuje osigurati:

* sredstva za financiranje razlike između iznosa ukupnih prihvatljivih troškova Projekta te iznosa bespovratnih sredstava dodijeljenih za financiranje prihvatljivih troškova u sklopu ovog Poziva;
* sredstva za financiranje ukupnih neprihvatljivih troškova.

U sklopu ovog Poziva, a po sklapanju Ugovora, korisnik ima pravo zatražiti predujam. Ukupni iznos predujma ne može biti viši od 30% iznosa dodijeljenih bespovratnih sredstava.

Korisnik može potraživati troškove po **metodi nadoknade**, **metodi plaćanja ili kombinacijom navedenih metoda** sukladno odredbama Općih uvjeta (Prilog 2 ovih Uputa).

UT zadržava pravo ne dodijeliti sva raspoloživa bespovratna sredstva u okviru ovog Poziva.

Bespovratna sredstva koja se dodjeljuju u okviru ovog Poziva **ne smatraju se državnom potporom** u smislu članka 107. stavka 1. ugovora o funkcioniranju Europske unije (u daljnjem tekstu: UFEU).

# Razdoblje provedbe projekta

Razdoblje provedbe projekta započinje početkom obavljanja aktivnosti projekta **koje ne može biti ranije od 1. siječnja 2021. godine** te istječe završetkom obavljanja predmetnih aktivnosti.

Inicijalno procijenjeno trajanje provedbe je 36 mjeseci.

Razdoblje provedbe projekta bit će jasno definirano u Ugovoru o dodjeli bespovratnih sredstava.

Projekt u trenutku podnošenja projektnog prijedloga ne smije biti fizički završen ili u cijelosti proveden prije podnošenja projektnog prijedloga, neovisno o tome jesu li izvršena sva povezana plaćanja.

# Prihvatljivost prijavitelja

**Prihvatljivi prijavitelji** u okviru poziva su jedinice lokalne samouprave u sastavu Urbanog područja Vukovar temeljem Odluke Gradskog vijeća Grada Vukovara od 27. prosinca 2021. godine (KLASA: 302-02/21-01/3, URBROJ: 2196/01-01-21-18) prema kojoj u obuhvat uz Grad Vukovar kao središte Urbanog područja Vukovar ulaze Općina Bogdanovci, Općina Trpinja, Općina Tompojevci, Općina Tovarnik i Općina Lovas.

**Partnerstvo** **nije dozvoljeno**.

Prijavitelj provodi projekt samostalno te je odgovoran za provedbu projekta.

# Kriteriji za isključenje prijavitelja

U okviru ovog Poziva, sredstva se ne mogu dodijeliti ukoliko je prijavitelj u jednoj od situacija opisanih obveznim kriterijima za isključenje Prijavitelja:

1. ako je protiv prijavitelja i/ili osobe ovlaštene za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) izrečena pravomoćna osuđujuća presuda za bilo koje od sljedećih kaznenih djela, odnosno za odgovarajuća kaznena djela prema propisima države sjedišta ili države čiji je državljanin osoba ovlaštena za njihovo zastupanje, koji se odnose na: sudjelovanje u zločinačkoj organizaciji, uključujući zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, uključujući javno poticanje na terorizam, novačenje za terorizam, obuka za terorizam, putovanje u svrhu terorizma, terorističko udruženje, pranje novca ili financiranje terorizma, dječji rad ili druge oblike trgovanja ljudima i ropstvo, korupciju, uključujući primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevaru, uključujući prijevara u gospodarskom poslovanju, utaja poreza ili carine, subvencijska prijevara
2. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno proglašena krivom zbog teškog profesionalnog propusta ili drugog djela u smislu kršenja primjenjivih pravila koji se odnose na etičke standarde profesije na način da se to odražava na profesionalni kredibilitet, a riječ je o namjernom djelovanju ili propuštanju ili krajnjoj nepažnji, i to ako je pravomoćnost, odnosno konačnost odluke nadležnog tijela kojom je to utvrđeno nastupila u razdoblju tri godine koje prethode datumu podnošenja projektnog prijedloga
3. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno proglašena krivom za djelo koje za posljedicu ima povredu načela Ugovora o EU i Povelje EU o temeljnim pravima, koja se odnose na zabranu diskriminacije, mržnje i nasilja te njihova poticanja prema grupi ili pojedincu i to ako je pravomoćnost, odnosno konačnost odluke nadležnog tijela kojom je to utvrđeno nastupila u razdoblju tri godine koje prethode datumu podnošenja projektnog prijedloga
4. ako na temelju pravomoćne, odnosno konačne odluke nadležnog tijela prijavitelj i/ili fizička ili pravna osoba koja preuzima neograničenu odgovornost za njegove dugove i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije ispunila obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan prijavitelj i u kojoj će se provoditi ugovor kojim se na korištenje dodjeljuju bespovratna sredstva i u skladu s propisima države poslovnog nastana prijavitelja (ako nema poslovni nastan u Republici Hrvatskoj), osim ako je po posebnim propisima oslobođen te obveze
5. ako je pravomoćnom, odnosno konačnom odlukom nadležnog tijela utvrđeno da je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) izbjegavala fiskalne, socijalne ili bilo koje druge pravne obveze osnivanjem fiktivnog gospodarskog subjekta, ili je takav subjekt osnovan s tim ciljem
6. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) u sukobu interesa u postupku dodjele sredstava, odnosno u situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama s ciljem dobivanja sredstava EU, posebice iskorištavanjem situacije postojanja sukoba interesa u odnosu na službenu osobu koja sudjeluje u postupku dodjele sredstava. Sukob interesa razmatra se i kroz članak 61. Uredbe (EU) br. 2018/1046.
7. ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) po osnovi konačne ili pravomoćne odluke nadležnog tijela nije vratila sredstva u proračun Republike Hrvatske prema zahtjevu za povrat nadležnog tijela, kako je navedeno u obrascu izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele koji je sastavni dio Poziva, ili grubo nije ispunjavala svoje obveze koje proizlaze iz pravila po kojima se provodi financiranje Unije, ili ih je s namjerom zaobilazila, a što je dovelo do prijevremenog raskidanja ugovornih odnosa i/ili odštetnih zahtjeva
8. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) ne udovoljava obvezama u skladu s naloženim povratom, uključivo obvezama koje se odnose na odobrenu obročnu otplatu duga koji predstavlja sredstva državnog proračuna Republike Hrvatske, po osnovi pravomoćne ili konačne odluke nadležnog tijela
9. ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) podliježe neizvršenom nalogu za povrat sredstava na temelju prethodne odluke Komisije kojom se potpora što ju je dodijelila država članica ocjenjuje nezakonitom i nespojivom s unutarnjim tržištem, a potpora je dodijeljena na temelju lažnih, netočnih, nepotpunih i/ili neistinitih izjava prijavitelja
10. prijavitelj i/ili osoba ovlaštena za zastupanje (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije postupala u skladu sa zahtjevima i pravilima trajnosti projekta, zbog čega je država članica morala ili mora vratiti doprinos iz fondova, neovisno o tome o kojem financijskom razdoblju je riječ (financijsko razdoblje 2007.-2013., financijsko razdoblje 2014.-2020. ili financijsko razdoblje 2021.-2027.).

Potvrda prijavitelja da se ne nalazi u gore navedenim situacijama će se provjeravati putem ***Obrasca 2 - Izjava prijavitelja o istinitosti podataka***.

Svi navedeni razlozi isključenja za koje se naknadno utvrdi da su postojali u trenutku podnošenja projektnog prijedloga osnova su za raskid ugovora, neovisno o tome jesu li u predmetnom ugovoru izrijekom navedeni. Pri tome, ne dovode se u pitanje obvezni ili mogući razlozi za raskid ugovora koji su u samom ugovoru navedeni.

Prijavitelj ne može koristiti institut faktoringa u projektu.

# Broj projektnih prijedloga po prijavitelju

Prijavitelj po ovom Pozivu može podnijeti 1 (jedan) projektni prijedlog.

S jednim Prijaviteljem može se sklopiti 1 (jedan) Ugovor o dodjeli bespovratnih sredstava.

# Prihvatljivost projekta

Kako bi bio prihvatljiv za financiranje iz ITP-a, putem ITU mehanizma, projektni prijedlog mora udovoljavati svim utvrđenim kriterijima prihvatljivosti, kako slijede:

* Projekt je u skladu s ITP-om te doprinosi ostvarenju specifičnog cilja RSO5.1. (u nastavku: RSO5.1.) ITP-a u odnosu na 1. Intervenciju fonda, 2. Pokazatelje, 3. Vrste intervencija, uključujući usklađenost s relevantnim strategijama na kojima se temelji (*provjerava se uvidom u Prijavni obrazac*);
* Projekt se u potpunosti provodi na području UA Vukovar (*provjerava se uvidom u Prijavni obrazac*);
* Projekt je usklađen sa SRUAVU te drugim relevantnim sektorskim strategijama / programima koje se odnose na specifične ciljeve koji se provode kroz ITU mehanizam (RSO5.1.) (*provjerava se uvidom u Prijavni obrazac*);
* Financijska održivost projekta – prijavitelj raspolaže potrebnim financijskim sredstvima i mehanizmima za pokrivanje troškova održavanja infrastrukture, kako bi se osigurala njihova financijska održivost (*provjerava se uvidom u Prijavni obrazac i Obrazac 2. Izjava prijavitelja te Prijavni obrazac);*
* Aktivnosti projekta su u skladu s prihvatljivim aktivnostima predmetne dodjele (*provjerava se uvidom u Prijavni obrazac);*
* Projekt ima riješene imovinsko-pravne odnose (*provjerava se uvidom u popratnu dokumentaciju*);
* Projekt ima glavni projekt s troškovnikom i građevinsku dozvolu (pravomoćnu, ishođenu ili dokaz da je podnesen zahtjev nadležnom upravnom tijelu za izdavanje građevinske dozvole) se omogućuje građenje ovisno o zahvatu u prostoru (*provjerava se uvidom u Prijavni obrazac i popratnu dokumentaciju);*
* Projekt u trenutku podnošenja projektnog prijedloga nije fizički završen ili u cijelosti proveden prije podnošenja projektnog prijedloga, neovisno o tome jesu li izvršena sva povezana plaćanja, te ako je projekt započeo prije podnošenja projektnog prijedloga, poštovan je primjenjivi zakonski okvir (*provjerava se uvidom u Prijavni obrazac);*
* Projekt čiji je očekivani životni vijek najmanje pet godina (članak 73. stavak 2. točka (j) Uredbe (EU) 2021/1060) u skladu je s Tehničkim smjernicama za pripremu infrastrukture za klimatske promjene u razdoblju 2021.-2027. (provjerava se uvidom *u dostavljenu Procjenu klimatskog potvrđivanja, Prijavni obrazac i Obrazac 2. Izjava prijavitelja i popratnu dokumentaciju);*
* Projekt ne uključuje aktivnosti koje su bile dio operacije koja je bila predmet premještanja u skladu s člankom 66. ili koja bi predstavljala premještanje proizvodne aktivnosti u skladu s člankom 65. stavkom 1. točkom (a) Uredbe 2021/1060 *(provjerava se uvidom u Obrazac 2. Izjava prijavitelja);*
* Projekt nije izravno zahvaćen obrazloženim mišljenjem Komisije u pogledu povrede u skladu s člankom 258. UFEU-a kojom se ugrožava zakonitost i pravilnost rashoda ili uspješnost operacija *(provjerava se uvidom u Obrazac 2. Izjava prijavitelja);*
* Projekt je u skladu s načelom nekumulativnosti i zabrane dvostrukog financiranja (*provjerava se uvidom u Obrazac 2. Izjava prijavitelja*);
* Projekt je u skladu sa zakonodavnim zahtjevima u pogledu osiguravanja pristupačnosti osobama s invaliditetom, osiguravanja rodne ravnopravnost i uzimanja u obzir Povelje Europske unije o temeljnim pravima pravima i Konvencije Ujedinjenih naroda o pravima osoba s invaliditetom (*provjerava se uvidom u Prijavni obrazac i Obrazac 2. Izjava prijavitelja i popratnu dokumentaciju*);
* Projekt uzima u obzir načelo održivog razvoja te politike Unije o okolišu u skladu s člankom 11. i člankom 191. stavkom 1. UFEU-a (*provjerava se uvidom u Prijavni obrazac i Obrazac 2. Izjava prijavitelja*);
* Projekt obuhvaćen područjem primjene Direktive 2011/92/EU Europskog parlamenta i Vijeća je predmet procjene utjecaja na okoliš ili postupku provjere te je propisno uzeta u obzir procjena alternativnih rješenja na temelju zahtjeva te direktive (*provjerava se uvidom u Prijavni obrazac i Obrazac 2. Izjava prijavitelja i popratnu dokumentaciju);*
* Projektje u skladu s načelom „*ne nanosi bitnu štetu*“ (DNSH) odnosno ne podupiru se i ne obavljaju gospodarske djelatnosti kojima se nanosi bitna šteta identificiranim okolišnim ciljevima navedenim u Obrascu 2 Na razini Poziva su identificirane mjere kojima se osigurava usklađenosti s načelom DNSH. (*provjerava se uvidom u Prijavni obrazac i Obrazac 2. Izjava prijavitelja*):
* Svi relevantni uređaju za vodu (kuhinja, wc) bit će u dva najbolja razreda potrošnje vode EU vodne oznake – za učinkovitu potrošnju vode (primjer norme EN 13407 ili jednakovrijedno).
* Gospodarski subjekti koji izvode radove rekonstrukcije moraju osigurati da će najmanje 70% (težine) neopasnog građevinskog otpada i otpada od rušenja (isključujući prirodno nastali materijal naveden u kategoriji 17 05 04 na Europskom popisu otpada koji je uspostavljen Odlukom 2000/532/EZ) nastalom na gradilištu biti pripremljeno za ponovnu uporabu, recikliranje i oporabu drugog materijala, uključujući postupke zatrpavanja otpadom koji zamjenjuje druge materijala.
* Osigurati da će sva električna i elektronička oprema koja se nabavlja, biti u skladu s EU Direktivom 2009/125/EC za eko-dizajn proizvoda povezanih s energijom, kojom se doprinosi održivom razvitku povećanjem energetske učinkovitosti i razine zaštite okoliša. Sva informatička oprema bit u skladu s EU direktivom 2011/65/EU (RoHS) za ograničavanje upotrebe određenih opasnih supstanci u električnoj i elektroničkoj opremi. Kada završi uporabna faza električne i elektronične opreme, otpadnu električnu i elektroničku opremu sakupljat će i upravljati ovlašteni operater te obrađivati prema hijerarhiji otpada, u skladu s Direktivom 2012/19/EU o otpadnoj električnoj i elektroničkoj opremi.
* Za nove zgrade i adaptacije: izvođači radova dužni su osigurati da građevinski dijelovi i materijali koji se koriste u obnovi zgrade ne sadrže azbest niti tvari koje izazivaju veliku zabrinutost, kako je utvrđeno na temelju popisa tvari za koje je potrebno odobrenje iz Priloga XIV. Uredbi (EZ) br. 1907/2006.
  + Izvođači radova koji provode obnovu morat će osigurati da građevinski dijelovi i materijali korišteni u zgradi koji mogu doći u kontakt sa stanarima emitiraju manje od 0,06 mg formaldehida po m3 materijala ili komponente i manje od 0,001 mg kategorija 1A i 1B kancerogeni hlapljivi organski spojevi po m3 materijala ili komponente, nakon ispitivanja u skladu s CEN / TS 16516 i ISO 16000-3 ili drugim usporedivim standardiziranim uvjetima ispitivanja i metodom određivanja.
* Poduzet će se mjere za smanjenje emisije buke, prašine i onečišćujućih tvari tijekom građevinskih radova.
* Poduzet će se mjere zaštite od svjetlosnog onečišćenja.
* Pri planiranju zelene infrastrukture u urbanim područjima, a u suradnji s odgovarajućim stručnjacima, koristiti primarno autohtone vrste.
* Osigurati dostupnosti pitke vode na javnim prostorima (npr. javne česme i zdenci).
* Ako primjenjivo, za sve zahvate na zaštićenim kulturnim dobrima tijekom planiranja zahvata ishoditi uvjete i prethodna odobrenja/potvrde od nadležnog Konzervatorskog odjela.
* Projekt je u skladu s pravilima koja se odnose na državne potpore *(provjerava se uvidom u Prijavni obrazac);*
* Iznos traženih bespovratnih sredstava za projekt u okviru je propisanog najmanjeg i najvećeg dopuštenog iznosa bespovratnih sredstava za financiranje prihvatljivih troškova koji se mogu dodijeliti temeljem ovog Poziva (*provjerava se uvidom u Prijavni obrazac).*

# Prihvatljive projektne aktivnosti

* Priprema, izrada i ažuriranje projektno-tehničke i studijske dokumentacije, ishođenje potrebnih dozvola za predmetni zahvat;
* Izgradnja nove i/ili rekonstrukcija (dogradnja/nadogradnja) postojeće infrastrukture, izgradnja pomoćnih objekata;
* Opremanje višenamjenske infrastrukture (društvenih domova, sportskih objekata);
* Radovi na postavljanju rasvjete te ostalih sustava održavanja;
* Radovi na uređenju okoliša, uređenju/izgradnji zelene infrastrukture, pješačkih, prometnih, manipulativnih i parkirališnih površina, pristupnih površina;
* Uvođenje digitalnih alata;
* Upravljanje projektom i administracija;
* Aktivnosti promidžbe i vidljivosti;
* Horizontalne aktivnosti (aktivnosti vezane uz promicanje horizontalnih načela).

## Horizontalna načela

Promicanje načela Usklađenost i doprinos horizontalnim načelima, osigurava se kroz relevantne kriterije prihvatljivosti i odabira te prihvatljive aktivnosti. U sklopu kriterija prihvatljivosti, prijavitelj je dužan osigurati uklanjanje arhitektonskih barijera odnosno osigurati pristupačnost građevina osobama s invaliditetom i smanjene pokretljivosti u skladu s Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13) odnosno Tehničkim propisom osiguranje pristupačnosti građevina osobama s invaliditetom i smanjene pokretljivosti (NN 12/2023). Tehnički propis stupa na snagu 28. lipnja 2025. godine, a istog dana prestat će važiti Pravilnik o osiguranju pristupačnosti građevina osobama s invaliditetom i smanjene pokretljivosti (»Narodne novine«, broj 78/13).

Uvjeti iz članka 73. stavka 1 i 2 te čl. 9. Uredbe 2021/1060 osigurani su primarno putem primjene kriterija prihvatljivosti kojima se osigurava minimalna usklađenost sa zakonodavnim propisima (neutralan utjecaj) kao preduvjet za prijavu projekta, i to:

* izjavom o usklađenosti s Poveljom EU-a o temeljnim pravima i Konvencijom UN-a o pravima osoba s invaliditetom; 17 Napomena: potrebno je u Prijavnom obrascu navesti popis konkretnih mjera kojima se osigurala pristupačnost te u kojem dijelu su iste navedene/primijenjene u glavnom projektu.
* izrađenom procjenom klimatskog potvrđivanja u skladu s Tehničkim smjernicama za pripremu infrastrukture za klimatske promjene u razdoblju 2021.-2027. te propisanim dodatnim zahtjevima koji proizlaze iz DNSH analize.

Napomena: Prijavitelj je dužan provesti „Procjenu klimatskog potvrđivanja“, odnosno proces kojim se sprječava osjetljivost infrastrukture u odnosu na moguće dugoročne klimatske učinke, ukoliko obuhvaća ulaganje u infrastrukturu čiji je životni vijek najmanje pet godina. Upute za izradu Procjene klimatskog potvrđivanja su Prilog 9. ovog Poziva.

Upute predstavljaju informacije o minimalnom sadržaju procjene klimatskog potvrđivanja te služe kao pomoćni alat prijavitelju.

Aktivnosti vezane uz promicanje horizontalnih načela koje se vrednuju u ocjeni kvalitete projektnog prijedloga potrebno je definirati unutar sljedećih kategorija, uz mogućnost identificiranja dodatnih aktivnosti (ako je primjenjivo):

* Promicanje ravnopravnosti žena i muškaraca i zabrana diskriminacije i aktivnosti koje se odnose na:
  + Promicanje ravnopravnosti spolova,
  + Promicanje načela nediskriminacije;
* Pristupačnost za osobe s invaliditetom i aktivnosti koje se odnose na:
  + Pristupačnost infrastrukturi/javnom prijevozu itd.,
  + Informacijsko-komunikacijsku pristupačnost,
  + Razumnu prilagodbu i univerzalni dizajn,
  + Pristupačnost ostalih sadržaja i usluga otvorenih ili namijenjenih javnosti;
* Održivi razvoj i aktivnosti koje se odnose na
  + Zelenu javnu nabavu,
  + Doprinos načelu „ne čini bitnu štetu“.

Metodologija za određivanje financijskih ispravaka u slučaju nepoštivanja horizontalnih načela

U slučaju nepoštivanja, odnosno neusklađenosti s minimalnim zahtjevima u pogledu horizontalnih načela tj. poštivanja zakonodavnih uvjeta (neutralni utjecaj), primjenjuje se stopa financijskog ispravka od 100%, odnosno povrat cjelokupnog iznosa isplaćenih bespovratnih sredstava. Primjer: projektom nije osigurana pristupačnost osobama s invaliditetom. U slučaju nepoštivanja, odnosno neostvarenja doprinosa (potpunog ili djelomičnog) horizontalnim načelima koji je vrednovan tijekom postupka odabira projekta (dodjele 18 bespovratnih sredstava), primjenjuje se stopa financijskog ispravka od 5% (u slučaju djelomičnog ostvarenja), odnosno 10% (u slučaju potpunog neostvarenja) od iznosa isplaćenih bespovratnih sredstva. Nadležna tijela (UT i PTPO) mogu donijeti odluku o nepostojanju okolnosti za primjenu financijskog ispravka ili pak odluku o umanjenju financijskog ispravka, uzimajući u obzir specifične okolnosti (popis okolnosti naveden je u točki 1.2. kod opisa metodologije za određivanje financijskih ispravaka zbog neostvarenja pokazatelja, međutim postoci umanjenja u navedenoj tablici nisu primjenjivi na financijske ispravke u slučaju nepoštivanja zahtjeva u pogledu horizontalnih načela).

# Popis prihvatljivih i neprihvatljivih troškova

Proračun projekta treba biti realan i potreban za postizanje očekivanih rezultata, a iskazane

cijene trebaju odgovarati tržišnim cijenama. Detaljna pravila prihvatljivosti troškova koja se

odnose na ovaj Poziv opisana su niže.

Da bi bili prihvatljivi za financiranje sukladno Ugovoru, troškovi moraju nastati u svrhu provedbe projekta, biti u skladu s prihvatljivim aktivnostima, moraju nastati kod korisnika i/ili

partnera i biti plaćeni od strane korisnika i/ili partnera tijekom razdoblja prihvatljivosti

izdataka sukladno st.2, čl. 63 Uredbe 2021/1060.

Prijavitelj je obvezan dostaviti proračun svih planiranih troškova potrebnih za realizaciju projekta, uključujući i iznos neprihvatljivih troškova, pri čemu proračun mora obuhvatiti troškove koji nastaju nakon potpisivanja ugovora i troškove koji su nastali i prije tog trenutka,

ali ne prije 1. siječnja 2021. Pri obračunu i dodjeli bespovratnih sredstava u obzir će se uzimati

samo prihvatljivi troškovi.

### Prihvatljivi troškovi

* Troškovi pripreme, izrade i ažuriranja projektno-tehničke i studijske dokumentacije, ishođenja potrebnih dozvola i suglasnosti za predmetni zahvat (uključujući izradu procjene klimatskog potvrđivanja);
* Troškovi radova na rekonstrukciji/izgradnji višenamjenske infrastrukture (društveni domovi, sportski objekti);
* Troškovi građevinsko-obrtničkih radova, troškovi radova na sustavima vodoopskrbe i odvodnje, troškovi radova na elektrotehničkim instalacijama, troškovi priključenja na elektroenergetsku i komunalnu infrastrukturu, troškovi radova na strojarskim instalacijama i sl.;
* Troškovi izgradnje pomoćnih objekata (svlačionice, sanitarni čvorovi, prostorije za smještaj opreme i rekvizita, gledalište, postavljanje fotonaponske elektrane i zelenog krova te ostali prostori nužni za funkcioniranje objekta);
* Troškovi nabave i postavljanja sustava rasvjete te ostalih sustava, uređaja i opreme za održavanje;
* Troškovi hortikulturnog uređenja, troškovi nabave i implementacije elemenata zelene infrastrukture, troškovi radova na pješačkim, prometnim, manipulativnim i parkirališnim površinama, pristupnim prometnicama;
* Troškovi stručnog nadzora, projektantskog nadzora, koordinatora zaštite na radu, geodetskih usluga, voditelja projekta;
* Troškovi nabave i ugradnje unutarnje i vanjske opreme za potrebe funkcioniranja objekta;
* Troškovi nabave aplikacija i sustava za upravljanje objektom i/ili korisnicima;
* Upravljanje projektom i administracija (trošak vanjske usluge za upravljanje projektom; trošak vanjske usluge za provođenje javne nabave);
* Troškovi promidžbe i vidljivosti projekta;
* Troškovi povezani s provođenjem horizontalnih aktivnosti.

**Planirani troškovi mogu obuhvatiti i druge troškove za koje je moguće utvrditi da su neophodni za provedbu projektnih aktivnosti i ostvarenje projektnih rezultata, a koji nisu izričito navedeni kao neprihvatljivi troškovi.**

### Neprihvatljivi troškovi

* PDV, osim ako je nepovrativ u okviru nacionalnog zakonodavstva o PDV-u;
* Kupnja zemljišta;
* Kamate na dug;
* Izdatak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ (konsolidirana verzija <https://eur-lex.europa.eu/legal-content/EN/TXT/?uri=CELEX%3A02003L0087-20230605>);
* Kupnja rabljene opreme;
* Troškovi amortizacije;
* Kupnja vozila;
* Leasing;
* Neizravni troškovi;
* Troškovi plaća osoblja;
* Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te nadoknade troškova, otpremnine, potpore i nagrade radnicima;
* Kazne, financijske globe, troškovi povezani s predstečajem, stečajem ili likvidacijom i troškovi sudskih i izvansudskih sporova;
* Operativni troškovi (izuzev troškova upravljanja projektom);
* Gubici zbog fluktuacija valutnih tečaja i provizija na valutni tečaj;
* Trošak jamstva koja izdaje banka ili druga financijska institucija;
* Troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak;
* Troškovi povezani s računovodstvenim uslugama i uslugama revizije u okviru operacije/projekta, koju nabavlja korisnik;
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti.

# Popis popratne dokumentacije koja će se zahtijevati od Prijavitelja

Popratna dokumentacija uz Prijavni obrazac:

1. Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele;
2. Izjava prijavitelja o (ne)povrativosti PDV-a;
3. Izvadak iz zemljišne knjige iz kojeg je vidljivo da je zemljišno-knjižna čestica na kojoj se planira ulaganje, u vlasništvu Prijavitelja (*NAPOMENA: Dokumentacija je dostupna iz javnih registara te ju nije potrebno dostaviti*);
4. Glavni projekt s troškovnikom i građevinska dozvola (pravomoćna, ishođena ili dokaz da je podnesen zahtjev nadležnom upravnom tijelu za izdavanje građevinske dozvole);
5. Dokumentacija potrebna za utvrđivanje prihvatljivosti projekta za projekte obuhvaćene područjem primjene Direktive 2011/92/EU, *što i kako je primjenjivo*:
   1. Rješenje/Mišljenje nadležnog tijela o ocjeni o potrebi provođenja PUO postupka i/ili Rješenje o provedenom PUO postupku i/ili
   2. Rješenje/Mišljenje nadležnog tijela o tome da li je planirani zahvat prihvatljiv za ekološku mrežu te da za isti nije potrebno provesti postupak Glavne ocjene prihvatljivosti za ekološku mrežu (prethodna ocjena prihvatljivosti) i/ili
   3. Rješenje nadležnog tijela o provedenom postupku Glavne ocjene.
6. Procjena klimatskog potvrđivanja te propisani dodatni zahtjevi koji proizlaze iz DNSH analize*.*

# Rok za predaju projektnog prijedloga

Postupak dodjele započinje zaprimanjem prvog projektnog prijedloga, najranije xx. yy. 2025. godine, a rok za podnošenje projektnih prijedloga ističe danom u kojem je utvrđeno da je za financiranje odabran projektni prijedlog kojim se iscrpljuju raspoloživa financijska sredstva ovog Poziva, s krajnjim rokom dostave projektnih prijedloga do xx. yy. 2025. godine.

**Projektni prijedlozi se obrađuju i ocjenjuju prema redoslijedu po kojem su predani, a istim redoslijedom se i potpisuju Ugovori za dodjelu bespovratnih sredstava, ovisno o ishodu vrednovanja projektnih prijedloga, do iskorištenja raspoloživih sredstava.**

# Kriteriji odabira

Ocjenjivanje kvalitete projektnog prijedloga izvršit će se sukladno kriterijima odabira utvrđenima u nastavku.

| **Br.** | **Kriterij odabira i pitanja za ocjenu kvalitete** | **Bodovna vrijednost** | **Maksimalno ostvariva ocjena** | **Referenca na izvor za provjeru** |
| --- | --- | --- | --- | --- |
| **1.** | **Vrijednost za novac koju projekt nudi** (odnos između iznosa potpore, poduzetih aktivnosti i postizanja ciljeva) | | | |
| **1.1. Doprinos ostvarivanju pokazatelja Integriranog teritorijalnog programa 2021.-2027. (ITP) u okviru specifičnog cilja SC 5.1., kroz koji se provodi ITU mehanizam.**  *Projekt doprinosi ostvarenju pokazatelja RSO5.1.1. – Stvoreni ili obnovljeni prostor u urbanim područjima (m2) specifičnoga cilja ITP-a - SC 5.1. Poticanje integriranog i uključivog društvenog i gospodarskog razvoja, razvoja u području okoliša, kulture, prirodne baštine, održivog turizma i sigurnosti u urbanim područjima* | **10 bodova:**  Projektom je planirano stvaranje ili obnova prostora površine 500 m2  ili veće  **5 bodova:**  Projektom je planirano stvaranje ili obnova prostora površine od 300 do 500 m2  **1 bodova:** projektom je planirano stvaranje ili obnova prostora površine manje od 300 m2 | **10** | Prijavni obrazac iz sustava eKohezija |
| **1.2. Opravdanost proračuna**  **projekta**  *Utvrđivat će se je li proračun projekta je jasno opisan i sadrži troškove neophodne za realizaciju projektnih aktivnosti i ostvarenje cilja projekta* | **13 bodova:** Proračun projekta je detaljan i u potpunosti jasno opisan, sadrži sve troškove za realizaciju projektnih aktivnosti.  **10 bodova:** Proračun projekta je djelomično jasno opisan (npr. procjena troškova projekta nije dovoljno obrazložena, no sadrži troškove neophodne za realizaciju projektnih aktivnosti)  **0 bodova:** proračun projekta nije jasno opisan (npr. procjena troškova projekta nije dovoljno obrazložena, i ne sadrži troškove neophodne za realizaciju projektnih aktivnosti) | **13** | Prijavni obrazac iz sustava eKohezija |
|  | **Maksimum: 23 bodova / Minimum 15 bodova** | | | |
| **2.** | **Dizajn i zrelost projekta** (odnosi se na utvrđivanje potrebe odnosno problemskog stanja koje projekt rješava te kvalitetu rješenja koje nudi, razinu doprinosa ostvarenju specifičnih ciljeva ITP-a i razinu spremnosti za početak provedbe; obuhvaća pravne, tehničke i organizacijske aspekte) | | | |
| **2.1. Spremnost projekta**  *Spremnost projekta za provedbu u stupnju pripremljenosti dokumentacije* | **15 bodova:** Projekt ima izrađenu svu potrebnu projektno-tehničku dokumentaciju i građevinsku dozvolu ili drugi akt koji omogućuje gradnju ili očitovanje nadležnog tijela da akt o građenju nije potreban  **10 bodova:** Projekt ima izrađenu svu potrebnu projektno-tehničku dokumentaciju, ali nema građevinsku dozvolu ili drugi akt koji omogućuje gradnju; ali podnesen je zahtjev za izdavanje građevinske dozvole ili drugog akta koji omogućuje gradnju | **15** | Prijavni obrazac iz sustava eKohezija,  popratna dokumentacija |
| **2.2. Rješava li se projektom nedostatak**  **društvene i/ili sportske infrastrukture**  **za potrebe kulture, turizma i sporta UP Vukovar**  *Potrebno je opisati na koji je način rekonstrukcija/izgradnja*  *društvene i/ili sportske infrastrukture za potrebe kulture, turizma i sporta i doprinosi li ujednačavanju dostupnosti kvalitetnih prostora društvene namjene stanovnicima UP Vukovar na područjima gdje ista nedostaje.* | **14 bodova**: Projektom je adekvatno i jasno opisana potreba za rekonstrukcijom /izgradnjom društvene i/ili sportske infrastrukture  **8 bodova**: Projektom je uglavnom opisana potreba za rekonstrukcijom /izgradnjom društvene i/ili sportske infrastrukture  **0 bodova:** projektom nije jasno opisana potreba za rekonstrukcijom /izgradnjom društvene i/ili sportske infrastrukture | **14** | Prijavni obrazac iz sustava eKohezija |
|  | **Maksimum: 29 bodova / Minimum 18 bodova** | | | |
| **3.** | **Integracija i povezanost s drugim projektima** (u kojoj mjeri je projekt integriran odnosno u kojoj se mjeri nastavlja na prethodno provedene intervencije ili na one koje su u provedbi) | | | |
| **3.1. Integracija projekta s drugim projektima koji se provode na urbanom području.**  *Potrebno je opisati na koji se način projekt povezuje s drugim projektima u provedbi ili provedenim ili planiranim projektima u UP Vukovar.*  *Navesti integracije.* | **18 bodova:** Integriranost projekta sa dva ili više projekta u provedbi ili provedenih ili planiranih u UP Vukovar  **15 bodova:**  Integriranost projekta sa jednim projektom u provedbi ili provedenih ili planiranih u UP Vukovar  **0 bodova:**  projekt ne rješava samostalno niti s jednim ili više projekata u provedbi ili planiranih na UP Vukovar | **18** | Prijavni obrazac, Strategija razvoja Urbanog područja Vukovar 2021.-2027. |
| **Maksimum: 18 bodova / Minimum 15 bodova** | | | |
| **4.** | **Financijska održivost projekta** (odnosi se na strategiju financiranja po završetku provedbe projekta) | | | |
| **4.1. Način financiranja aktivnosti nakon završetka provedbe projekta (uključujući troškove održavanja/ funkcioniranja infrastrukture) i opis upravljanja infrastrukturom**  *Potrebno je opisati tko će upravljati društvenom i/ili sportskom infrastrukturom i iz kojih izvora će se financirati njeno održavanje 5 godina nakon završetka provedbe projekta* | **10 bodova:** U potpunosti je demonstriran način upravljanja infrastrukturom, odnosno jasno je opisano upravljanje i održivost rezultata 5 godina nakon završetka provedbe projekta  **7 bodova:** Djelomično je demonstriran način upravljanja infrastrukturom, nije u potpunosti jasno opisano upravljanje i održivost rezultata 5 godina nakon završetka provedbe projekta  **0 bodova:**  nije jasno demonstriran način upravljanja infrastrukturom i nije jasno opisano upravljanje i održivost rezultata 5 godina nakon završetka provedbe projekta | **10** | Prijavni obrazac iz sustava eKohezija, |
| **Maksimum: 10 bodova / Minimum 7 bodova** | | | |
| **5.** | **Provedbeni kapaciteti prijavitelja** (uključuju aspekte financijskih, stručnih, iskustvenih i administrativnih kapaciteta) | | | |
| **5.1. Stručni kapacitet za provedbu projekta**  *Prijavitelj je osigurao odgovarajuće administrativne kapacitete za provedbu projekta te su navedene funkcije, intenzitet angažmana i potrebna stručnost u okviru projektnog tima, ili, u slučaju oslanjanja na vanjske kapacitete, preduvjeti i dinamika njihovog angažmana* | **10 bodova:** Stručni i administrativni kapaciteti adekvatni su za provedbu projekta te je uspostavljen projektni tim, dodijeljene su funkcije i opisane uloge članovima projektnog tima  **7 bodova:** Stručni i administrativni kapaciteti adekvatni su za provedbu projekta, nije uspostavljen projektni tim u potpunosti, ali je opisana metodologija njegove uspostave, dodjele uloga i odgovornosti članova projektnog tima / predviđeno je angažiranje vanjskih stručnjaka kao pomoć u provedbi projekta.  **0 bodova:**  Stručni i administrativni kapaciteti adekvatni su za provedbu projekta, ali nije uspostavljen projektni tim i nisu dodijeljene funkcije i nisu opisane uloge članovima projektnog tima | **10** | Prijavni obrazac iz sustava eKohezija, |
| **Maksimum: 10 bodova / Minimum 7 bodova** | | | |
| **6.** | **Promicanje jednakih mogućnosti i socijalne uključenosti** (odnosi se na razinu doprinosa nediskriminaciji, ravnopravnosti žena i muškaraca, integraciji osoba s invaliditetom i ostalim temama obuhvaćenim Poveljom Europske unije o temeljnim pravima i Konvenciji UN-a o pravima osoba s invaliditetom) | | | |
| **6.1. Jesu li identificirane aktivnosti za osiguravanje pristupačnosti osobama s invaliditetom iznad zakonskog minimuma?**  *Ocjenjivat će se predviđa li projekt aktivnosti za osiguravanje pristupačnosti osobama s invaliditetom, koje osiguravaju doprinos iznad propisanog zakonskog minimuma. Prijavitelj je dužan u prijavi navesti broj i naziv aktivnosti.* | **3 boda:** projektom su identificirane dvije ili više aktivnosti za osiguravanje pristupačnosti za osobe s invaliditetom iznad propisanog zakonskog minimuma  **2 boda:** projektom je identificirana jedna aktivnost za osiguravanje pristupačnosti za osobe s invaliditetom iznad propisanog zakonskog minimuma  **0 bodova:** projektom nije identificirana niti jedna aktivnost za osiguravanje pristupačnosti osobama s invaliditetom iznad zakonskog minimuma | 3 | Prijavni obrazac iz sustava eKohezija, |
| **6.2. Jesu li identificirane aktivnosti za promicanje nediskriminacije iznad zakonskog minimuma?**  *Ocjenjivat će se predviđa li projekt aktivnosti za promicanje nediskriminacije iznad propisanog zakonskog minimuma. Prijavitelj je dužan u prijavi navesti broj i naziv aktivnosti.* | **1 bod:** projektom je identificirana minimalno jedna dodatna aktivnost za promicanje nediskriminacije po bilo kojoj osnovi iznad propisanog zakonskog minimuma  **0 bodova:** projektom nije identificirana minimalno jedna dodatna aktivnost za promicanje nediskriminacije iznad propisanog zakonskog minimuma | 1 | Prijavni obrazac iz sustava eKohezija |
| **6.3.** **Jesu li identificirane aktivnosti za promicanje ravnopravnosti spolova iznad zakonskog minimuma?**  *Ocjenjivat će se predviđa li projekt aktivnosti za promicanje ravnopravnosti spolova iznad propisanog zakonskog minimuma. Prijavitelj je dužan u prijavi navesti broj i naziv aktivnosti.* | **1 bod:** projektom je identificirana minimalno jedna aktivnost za promicanje ravnopravnosti spolova iznad propisanog zakonskog minimuma  **0 bodova:** projektom nije identificirana minimalno jedna aktivnost za promicanje ravnopravnosti spolova iznad propisanog zakonskog minimuma | 1 | Prijavni obrazac iz sustava eKohezija |
| **Maksimum: 5 bodova / Minimum 0 bodova** | | | |
| **7.** | **Promicanje održivog razvoja i doprinos zelenoj tranziciji** (odnosi se na razinu doprinosa promicanja cilja EU za očuvanjem, zaštitom i unaprjeđenjem zaštite okoliša, uključivanja dodatnih okolišnih aspekata kao što su korištenje obnovljivih izvora energije, i/ili unaprjeđenja energetske učinkovitosti i/ili smanjenja korištenja prirodnih resursa te razinu otpornosti na klimatske promjene) | | | |
| **7.1. Jesu li identificirane aktivnosti koje doprinose promicanju održivog razvoja i zelenoj tranziciji?**  *Ocjenjivat će se predviđa li projekt aktivnosti za promicanje održivog razvoja i zelene tranzicije kao npr. energetsku učinkovitost i/ili učinkovitije korištenje prirodnih resursa i/ili poticanje korištenja obnovljivih izvora energije i sl.* | **5 bodova:**  projektom su identificirane tri ili više aktivnost za promicanje održivog razvoja i doprinos zelenoj tranziciji  **3 boda:**  projektom su identificirane dvije aktivnost za promicanje održivog razvoja i doprinos zelenoj tranziciji  **0 bodova:**  projektom nije identificirana niti jedna dodatna aktivnost za promicanje održivog razvoja i doprinos zelenoj tranziciji | **5** | Prijavni obrazac iz sustava eKohezija |
| **Maksimum: 5 bodova / Minimum 0 bodova** | | | |
| **UKUPAN BROJ BODOVA:** | | | | |
| **Napomena:** Kako bi projektni prijedlog bio prihvatljiv za financiranje mora ostvariti minimalni broj bodova propisan za svaki kriterij.  Projektni prijedlog nakon postupka ocjene kriterija odabira može ostvariti maksimalno **100 bodova,** a mora ostvariti minimalno **60 bodova** jer u suprotnom projekt ne zadovoljava ocjenu kvalitete. | | | | |